Fireball

{{Infobox Album
| Όνομα  = Fireball
| Είδος  = Στούντιο άλμπουμ
| Καλλιτέχνης  = Deep Purple
| Εξώφυλλο  = Deep Purple - Fireball.jpeg
| Background = lavender
| Κυκλοφορία  = 3 Σεπτεμβρίου 1971
| Ηχογράφηση  = Σεπτέμβριος 1970 - Ιούνιος 1971 στο Λονδίνο και το Βόρειο Ντέβον
| Είδος_Μουσικής = Hard Rock, Heavy Metal
| Διάρκεια  = 40:30
| Δισκογραφική  = Harvest Records (Ευρώπη), Warner Bros. (Αμερική)
| Παραγωγός  = Μάρτιν Μπερτς
| Προηγούμενο album  = 'Deep Purple in Rock (1970)
| Αυτό το album  = Fireball (1971)
| Επόμενο album  = Machine Head (1972)
}}
Fireball είναι ο τίτλος του πέμπτου δίσκου του χαρντ ροκ συγκροτήματος Deep Purple. Κυκλοφόρησε τον Σεπτέμβριο του 1971 από την εταιρεία "EMI" στην Ευρώπη και από την εταιρεία "Warner" στις Ηνωμένες Πολιτείες και την Ιαπωνία. Σαν ηχητικό σύνολο, ο δίσκος είναι ο πιο "πειραματικός" του συγκροτήματος. Αποτέλεσε συνέχεια του πολύ επιτυχημένου "Deep Purple in Rock" και έγινε το πρώτο # 1 άλμπουμ του συγκροτήματος στην πατρίδα του, τη Μεγάλη Βρετανία.fireball | full Official Chart History | Official Charts Company Το εξώφυλλο του δίσκου παρουσίαζε το συγκρότημα μέσα σε μία σφαίρα φωτιάς, στο διάστημα!

Η ιστορία του δίσκου
Τον Σεπτέμβριο του 1970 και μετά από συνεχείς συναυλίες για την προώθηση του "Deep Purple in Rock" κατά τις οποίες έπαιξαν στη Γερμανία, την Ελβετία, τη Μεγάλη Βρετανία και τις Ηνωμένες Πολιτείες,Mark 2 (1969 - 1973) - === Deep Purple Tour Page οι Deep Purple αποφάσισαν να ξεκινήσουν την συγγραφή νέων τραγουδιών για τον επόμενο τους δίσκο, ταυτόχρονα με τις συνεχείς ζωντανές εμφανίσεις τους, μιας και υπήρχε πολύ μεγάλη ζήτηση μετά την επιτυχία του προηγούμενου δίσκου τους και του σινγκλ "Black Night". Στις 28 Σεπτεμβρίου, οι Deep Purple μπήκαν στο στούντιο προσπαθώντας να δημιουργήσουν κάποια κομμάτια για τον επόμενο τους δίσκο. Η μόνη ηχογράφηση που έγινε σ' αυτή την πρώτη επίσκεψη του συγκροτήματος στο στούντιο ήταν το τραγούδι "Anyone's Daughter".Anyone's Daughter by Deep Purple - Songfacts

Οι επόμενοι μήνες ήταν ιδιαίτερα κουραστικοί για το συγκρότημα. Ο Οκτώβριος αναλώθηκε σε περιοδείες, αφού από τις 2 ως τις 17 του μήνα οι Deep Purple έπαιξαν 10 συναυλίες στη Βρετανία και από τις 25 Οκτωβρίου ξεκίνησαν την πρώτη τους περιοδεία στη Γαλλία. Στις 8 συναυλίες που έδωσαν εκεί ως τις 3 Νοεμβρίου, ο Ρίτσι Μπλάκμορ έκανε αίσθηση σπάζοντας τη Fender Stratocaster του. Μετά από δύο συναυλίες στις 6 και τις 7 του μήνα στο Μπούρνεμουθ και το Μάργκεητ αντίστοιχα, επισκέφθηκαν για πρώτη φορά το Όσλο της Νορβηγίας στις 11 και τις δύο επόμενες ημέρες, έπαιξαν στη Στοκχόλμη και το Γκέτεμποργκ της Σουηδίας. Η πρώτη από τις δύο αυτές συναυλίες ηχογραφήθηκε για να κυκλοφορήσει σε διπλό άλμπουμ το 1988, με την ονομασία "Scandinavian Nights".

Μετά από κάποιες συναυλίες στη Βρετανία, ξεκίνησαν την τελευταία τους περιοδεία για το 1970, στη Γερμανία, η οποία τελείωσε στις 12 Δεκεμβρίου στη Στουτγκάρδη. Όλος ο υπόλοιπος Δεκέμβριος ήταν διαθέσιμος για ηχογραφήσεις. Έτσι, τα μέλη του συγκροτήματος, μαζί με φίλους και οικογένειες πήγαν σε ένα χωριό, το Γουέλκομπ του Ντέβονσαϊρ. Το χωριό απείχε σχεδόν ένα μίλι από τη θάλασσα και τα μέλη του συγκροτήματος αφού δεν είχαν όρεξη για ηχογραφήσεις, περνούσαν τον περισσότερο χρόνο τους σε μπυραρίες και πανδοχεία του χωριού. Παρόλα αυτά δημιουργήθηκε η βασική δομή ενός τραγουδιού που αρχικά ονομάστηκε "Prostitute" και μετά από λίγο καιρό μετονομάστηκε σε "Strange Kind of Woman".

Μετά από δύο συναυλίες στο Άμστερνταμ και το Ρότερνταμ της Ολλανδίας την 1η και την 2η ημέρα του 1971, μπήκαν στα "Olympic Studios" όπου στα μέσα του Ιανουαρίου ηχογράφησαν το "The Mule".Deep Purple: The Mule - the story behind the song | Louder Επίσης, ηχογράφησαν το "I’m Alone" που χρησιμοποιήθηκε σαν b-side στο επόμενο σινγκλ του συγκροτήματος και του οποίου η βασική ιδέα προερχόταν από ένα τραγούδι που είχαν γράψει την εποχή που βρισκόταν στους Episode Six, ο Ίαν Γκίλαν και ο Ρότζερ Γκλόβερ αλλά και από το "Jam Stew", τραγούδι που αφέθηκε έξω από το "Deep Purple in Rock".Deep Purple-Jam Stew (Unreleased Instrumental) - YouTube Κατά τη διάρκεια των ηχογραφήσεων αυτών, τα τύμπανα μεταφέρθηκαν στο διάδρομο του στούντιο, μιας και ο Ίαν Πέις είχε παρατηρήσει ότι ο ήχος ήταν πολύ καλύτερος απ’ ότι στον κανονικό χώρο ηχογραφήσεων. Το τελευταίο κομμάτι που ηχογράφησαν τον Ιανουάριο, ήταν ένα κομμάτι που έμεινε εκτός δίσκου, το "Slow Train", ένα ροκ εν ρολ κομμάτι που πολλοί υποστηρίζουν ότι θα έπρεπε να είναι στο δίσκο στη θέση του "Anyone's Daughter". Τέλος, ηχογραφήθηκε και η αυθεντική εκτέλεση του "Strange Kind of Woman".Strange Kind Of Woman by Deep Purple - Songfacts

Στις 2 και 3 Φεβρουαρίου ξαναμπήκαν στο στούντιο για να ηχογραφήσουν το "No One Came", ενώ στις 12 Φεβρουαρίου αποφάσισαν να κυκλοφορήσουν το σινγκλ "Strange Kind of Woman", το οποίο γνώρισε αρκετά μεγάλη επιτυχία στην Ευρώπη και την Αυστραλία. Το συγκεκριμένο τραγούδι αποτέλεσε αναπόσπαστο κομμάτι των συναυλιών του συγκροτήματος από εκεί και έπειτα. Από τις 5 ως τις 27 Φεβρουαρίου του 1971, το συγκρότημα έδωσε 13 συναυλίες στην Αγγλία, βασισμένες στο υλικό του "Deep Purple in Rock" αλλά και με το νέο τότε "Strange Kind of Woman". Ενδιάμεσα, στις 23 του μήνα, ηχογράφησαν στα "Olympic Studios" την βασική δομή του τραγουδιού "Fireball".

Μετά από μία επίσκεψη στο BBC την 1η Μαρτίου, το συγκρότημα έδωσε την πρώτη από τις τέσσερις συναυλίες του στη Σκωτία, στις 5 του μήνα στην Γλασκώβη. Οι επόμενες συναυλίες ήταν στο Εδιμβούργο στις 6, στο Ντάντι στις 7 και στο Αμπερντήν στις 8 Μαρτίου. Στην τελευταία συναυλία στο Αμπερντήν, που ήταν και η τελευταία του συγκροτήματος στη χειμερινή βρετανική του περιοδεία, ο Ρότζερ Γκλόβερ λιποθύμησε πράγμα που έδωσε το έναυσμα για μία σειρά από φήμες για αντικατάσταση του στις ζωντανές εμφανίσεις του συγκροτήματος. Προβλήματα υγείας δεν αντιμετώπιζε μόνο ο Γκλόβερ αλλά και ο Τζον Λορντ, ο οποίος είχε προβλήματα με την πλάτη του, από την εποχή που έπαιζε στους Artwoods όταν και μετέφερε το "Hammond" μόνος του, ελλείψει βοηθού, ενώ ο Ίαν Γκίλαν αντιμετώπιζε προβλήματα αλκοολισμού, πράγμα που είχε αρχίσει να τον επηρεάζει αρνητικά. Εκτός όλων αυτών των γεγονότων,  Ρίτσι Μπλάκμορ μπήκε στο νοσοκομείο για εγχείρηση σκωληκοειδίτιδας.Rock's greatest stand-in musicians – quiz - The Guardian

Στα μέσα Μαρτίου, και μετά από μία εμφάνιση στο Dave Lee Travis Show, οι Deep Purple πήγαν στα "Olympic Studios" για να ηχογραφήσουν δύο ακόμη κομμάτια: τα "No No No" και "Fools".No No No by Deep Purple - Songfacts Στις 25 Μαρτίου το συγκρότημα εμφανίστηκε στο "Thames TV", ενώ τον Απρίλιο έφυγαν από την Αγγλία για μία ακόμη ευρωπαϊκή περιοδεία, η οποία ξεκίνησε στις 7 του μήνα και τελείωσε στις 24 Απριλίου, μετά από 10 συναυλίες στη Γερμανία, την Ελβετία, το Βέλγιο, τη Σουηδία και τη Δανία. Στις 28 Απριλίου, στο "Camden Arts festival" στο Λονδίνο, έπαιξαν για πρώτη φορά το "No One Came", χωρίς να έχουν ιδιαίτερη ανταπόκριση από το κοινό. Ο Ρότζερ Γκλόβερ δικαιολόγησε την αντίδραση του κοινού στα ΜΜΕ, λέγοντας ότι και όταν ηχογραφούσαν το "Deep Purple in Rock" είχαν παίξει το "Into the Fire", με ανάλογη αντίδραση από το κοινό.

Από τις 7 ως τις 11 Μαΐου ταξίδεψαν για πρώτη φορά στην Αυστραλία, για έξι εμφανίσεις. Την πρώτη ημέρα στο "Sebeaco Stadium" του Περθ, την δεύτερη στο "Apollo Stadium" της Αδελαΐδας, ενώ στις 9 έπαιξαν στο "Randwick Stadium" του Σίδνεϊ. Στις 10 Μαΐου εμφανίστηκαν στο "Festival Hall" του Μπρισμπέιν για να τελειώσουν στις 11 στο "Festival Hall" της Μελβούρνης.Tours by overseas artists - Deep Purple / Free - Milesago Αν και οι συγκεκριμένες συναυλίες δεν απέσπασαν τις καλύτερες κριτικές, οι Deep Purple έπαιξαν σε δύο πολύ μεγάλα στάδια χωρητικότητας 30.000 ατόμων για πρώτη φορά, με όλες τις συναυλίες sold-out. Support σε εκείνη την περιοδεία, ήταν μεταξύ άλλων και οι Free, συγκρότημα του τραγουδιστή Πωλ Ρότζερς, που αργότερα έκανε ιδιαίτερα επιτυχημένη καριέρα με τους Bad Company.

Στις 15 Μαΐου ξαναμπήκαν στο στούντιο για να τελειώσουν το "Fools", ενώ στις 22 επισκέφθηκαν το Βερολίνο και στις 26 τη Ρώμη. Στις 29 έπαιξαν στη Ζυρίχη της Ελβετίας και στις 6 Ιουνίου στο Λουξεμβούργο. Στις 16, ξαναμπήκαν στο στούντιο δημιουργώντας τον βασικό κορμό για το "Demon's Eye", που ηχογραφήθηκε επίσημα, έξι ημέρες αργότερα, ενώ ενδιάμεσα έπαιξαν στο Ρέικιαβικ της Ισλανδίας.  Στις δύο συναυλίες στο Μπέρμιγχαμ και το Νιούκασλ στις 24 και 25 αντίστοιχα, δοκίμασαν για πρώτη φορά το "Demon's Eye" και το "Anyone's Daughter", εκ των οποίων το πρώτο άρεσε αλλά όχι το δεύτερο και έτσι το άφησαν εκτός των ζωντανών τους εμφανίσεων για τα επόμενα 22 χρόνια!

Τα τραγούδια
 Fireball (Blackmore, Gillan, Glover, Lord, Paice) - 3:25
 No No No (Blackmore, Gillan, Glover, Lord, Paice) - 6:54
 Demon's Eye (Blackmore, Gillan, Glover, Lord, Paice) - 5:19
 Anyone's Daughter (Blackmore, Gillan, Glover, Lord, Paice) - 4:43
 The Mule (Blackmore, Gillan, Glover, Lord, Paice) - 5:23
 Fools (Blackmore, Gillan, Glover, Lord, Paice) - 8:21
 No One Came (Blackmore, Gillan, Glover, Lord, Paice) - 6:28

Κυκλοφορίες
 Στις 3 Σεπτεμβρίου του 1971 κυκλοφόρησε ο δίσκος "Fireball" σε μορφή βινυλίου από την "EMI" στην Ευρώπη και την "Warner" στην Αμερική και την Ιαπωνία. Ο δίσκος επανεκδόθηκε σε μορφή CD το 1988 από την εταιρεία "Warner" και επίσης σε CD από την "EMI" το 1996 ως επετειακή έκδοση για τα 25 χρόνια από την αρχική κυκλοφορία του δίσκου (25th Anniversary Edition).
 Στις 12 Φεβρουαρίου του 1971 κυκλοφόρησε σε μορφή 7" βινυλίου το σινγκλ "Strange Kind of Woman" με το "I'm Alone" στη δεύτερη πλευρά.Deep Purple - Strange Kind Of Woman | Releases | Discogs
Στις 25 Οκτωβρίου του 1971 κυκλοφόρησε σε μορφή 7" βινυλίου το σινγκλ "Fireball". Στη δεύτερη πλευρά του σινγκλ βρισκόταν το τραγούδι "Demon's Eye" για την ευρωπαϊκή έκδοση και το "Anyone's Daughter" στις Η.Π.Α..Deep Purple - Fireball (1971, Vinyl) | Discogs
Στις 25 Οκτωβρίου του 1971 κυκλοφόρησε σε μορφή 7" βινυλίου το σινγκλ "No No No" μόνο στην Τσεχοσλοβακία.  Στη δεύτερη πλευρά του σινγκλ βρισκόταν το "Fools".Deep Purple - No, No, No | Releases | Discogs
Στις 25 Οκτωβρίου του 1971 κυκλοφόρησε σε μορφή 7" βινυλίου το σινγκλ "Child in Time" μόνο στην Τουρκία.  Στη δεύτερη πλευρά του σινγκλ βρισκόταν το τραγούδι "Fireball".Deep Purple - Child In Time (1972, Vinyl) | Discogs

Θέσεις τσαρτ
Fireball (άλμπουμ)

Επίσημη κυκλοφορία: 3 Σεπτεμβρίου 1971
ΧώραΘέση Ηνωμένο Βασίλειο  1 Γερμανία  1 Σουηδία  1 Δανία  1 Βέλγιο  1 Φινλανδία  2 Αυστρία  2 Νορβηγία  2 Ολλανδία  3 Ιταλία  3 Γαλλία  3 Αυστραλία  4 Ισραήλ  9 Καναδάς  24 Ηνωμένες Πολιτείες  32 Ιαπωνία  66Strange Kind of Woman (σινγκλ)

Επίσημη κυκλοφορία: 12 Φεβρουαρίου 1971
XώραΘέση Πολωνία  1 Δανία  2 Μαλαισία  6 Ηνωμένο Βασίλειο  8 Γερμανία  8 Γιουγκοσλαβία  8 Αυστρία  14 Ιρλανδία  16 Αυστραλία  26 Γαλλία 54 Καναδάς  67Fireball (σινγκλ)

Επίσημη κυκλοφορία: 25 Οκτωβρίου 1971
XώραΘέση Δανία 5 Πολωνία 5 Ιταλία 8 Ηνωμένο Βασίλειο  15 Γερμανία 19 Ολλανδία 24 Αυστραλία  58 Ιαπωνία  97

Βραβεία
Fireball (άλμπουμ)

 Ηνωμένες Πολιτείες (RIAA Certification): Χρυσός
 Ολλανδία (NVPI Certification): Χρυσός

Κατατάξεις
 Sounds (Γερμανία), Τα καλύτερα άλμπουμ της δεκαετίας του '70: # 46 Sounds, 50 Best Albums Of the 70's
 Panorama (Νορβηγία)''' Τα 30 καλύτερα άλμπουμ από το 1970 ως το 1998: # 20 

Τα μέλη των Deep Purple
Το Fireball ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

 Ίαν Γκίλαν - φωνητικά
 Ρίτσι Μπλάκμορ - κιθάρα
 Τζον Λορντ - πλήκτρα
 Ρότζερ Γκλόβερ - μπάσο
 Ίαν Πέις' - τύμπανα''

Έκδοση ανά χώραDeep Purple - Fireball | Releases, Reviews, Credits | Discogs
ΈτοςΧώραΕταιρεία Μάιος 1971  Ιαπωνία  Warner Bros. Records P-8092W Ιούλιος 1971   Ηνωμένες Πολιτείες  Warner Bros. Records BS-2564 Αύγουστος 1971  Γερμανία  Harvest Records 1c038-157562-1 Σεπτέμβριος 1971  Ηνωμένο Βασίλειο  Harvest Records SHVL-793 Σεπτέμβριος 1971  Γαλλία  Harvest Records SHVL-793 Οκτώβριος 1971  Γερμανία  Harvest Records 1C238-157562-4 1971  Ηνωμένο Βασίλειο  Harvest Records TC-SHVL-793 1971  Ιταλία  Harvest Records 3c062-92726 Φεβρουάριος 1985  Ηνωμένο Βασίλειο  ΕΜΙ / Harvest EJ-26-0344-0 1985  Σουηδία  Scandinavian Music 15-5218 Δεκαετία 1980  Ηνωμένο Βασίλειο  ΕΜΙ CDP-7-46240-2 Δεκαετία 1990  Ιαπωνία  WEA Japan 20P2-2604 Δεκαετία 1990  Καναδάς  Warner Bros. Records CD3486 Δεκαετία 1990  Αυστραλία  EMI Australia CDDPB1 1993  Ρωσία  AnTrop/Santa 00541 1996  Ιαπωνία  Warner Bros. Records WPCR-866 Ιούνιος 1996  Ηνωμένο Βασίλειο  EMI Premier 7243-8-53711-2-7 Ιούνιος 1996  Ευρώπη  EMI Premier DEEPP2 1996  Ιταλία  EMI Premier 7243-8-53711-2-7 1997  Ιαπωνία  Warner Bros. Records WPCR-1140 Απρίλιος 1998  Ιαπωνία  Warner Bros. Records WPCR-1565 1999  Ιαπωνία  Warner Bros. Records WPCR-10191 Ιούνιος 2000  Ηνωμένες Πολιτείες  Rhino Records

Παραπομπές

Πηγές
 Deep Purple Fireball 25th Anniversary CD Booklet 1996 EMI Records
 The Complete Deep Purple, Michael Heatley, Reynolds & Hearn, 2005
 Ian Gillan: The Autobiography of "Deep Purple's" Lead Singer, Blake Publishing, 1998
 Deep Purple Gigography, Tour History | Songkick
 Fireball - Deep Purple | Songs, Reviews, Credits | AllMusic
 Fireball - The Highway Star
 Deep Purple's official "history" [Archive] - Progressive Ears Deep Purple - ClassicBands.com
 Go-Set Australian charts - 26 June 1971 - PopArchives 
 Go-Set Australian charts - 4 March 1972 - PopArchives 
 Άλμπουμ τσαρτ Δανίας
 Αμερικανικα τσαρτ
 Βρετανικά τσαρτ
 Γερμανικά τσαρτ

Κατηγορία:Δισκογραφία των Deep Purple
Κατηγορία:Άλμπουμ του 1971